ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் தொழில்நுட்பம் மூலம் பொருளாதாரத்துக்குப் புத்துயிர் தருவதன் மீது கவனம் செலுத்தும் விதத்தில் தேசிய தொழில்நுட்ப தினம் கொண்டாடப்படவுள்ளது.
விஞ்ஞானிகள், தொழில்நுட்ப வல்லுநர்கள், அரசு அதிகாரிகள், தூதர்கள், உலக சுகாதார நிறுவன அலுவலர்கள் மற்றும் தேசிய மற்றும் சர்வதேசத் தொழில்கள், ஆராய்ச்சி நிறுவனங்கள் மற்றூம் கல்வி நிறுவனங்கள் ஆகியவற்றின் பிரதிநிதிகளை இந்த மாநாடு ஒன்றிணைக்கும்.
ரீஸ்டார்ட்  என்னும் அறிவியல், தொழில்நுட்பம் மற்றும் ஆராய்ச்சி மொழிபெயர்ப்புகள் மூலம் பொருளாதாரத்துக்குப் புத்துயிர் ஊட்டுவது தொடர்பான உயர் மட்ட டிஜிட்டல் மாநாடு, அறிவியல் தொழில்நுட்பத் துறையின் சட்டப்பூர்வ அமைப்பான தொழில்நுட்ப வளர்ச்சி வாரியம் மற்றும் இந்தியத் தொழில் கூட்டமைப்பு  ஆகியவற்றால் தேசியத் தொழில்நுட்ப தினத்தைக் கொண்டாடும் விதமாக 11 மே, 2020  அன்று நடத்தப்படும்.
மத்திய அறிவியல் தொழில்நுட்பம், சுகாதார மற்றும் குடும்ப நலம் மற்றும், புவி அறிவியல் அமைச்சர், டாக்டர். ஹர்ஷ் வர்தன் தலைமை தாங்கி, தேசிய தொழில்நுட்ப தின உரையாற்றுவார்.
பொருளாதாரத்துக்குப் புத்துயிர் ஊட்ட விரிவான செயல் திட்டத்தை வகுக்க வேண்டியதன் அவசியத்தை மனதில் கொண்டு, இது தொடர்பான தொழில்நுட்பத் தீர்வுகள் மீது கவனம் செலுத்தும் விதமாக தேசிய தொழில்நுட்ப தினத்தை தொழில்நுட்ப வளர்ச்சி வாரியம் கொண்டாடுகிறது. மருத்துவத் தொழில்நுட்பங்கள், மேம்படுத்தப்பட்ட தொழில்நுட்பங்கள் மற்றும் கொவிட்-19க்குப் பிறகான காலத்துக்கு இந்தியாவைத் தயார்படுத்தும் தயாரிப்புகள் ஆகியவை இந்த தொழில்நுட்பங்களில் அடங்கும்.
டிஜிட்டல் மாநாட்டோடு, தொழில்நுட்ப வளர்ச்சி வாரியத்தின் ஆதரவு பெற்றுள்ள தொழில்நுட்பங்களை உருவாக்கியுள்ள நிறுவனங்களோடு இணைந்து ஒரு மெய்நிகர் கண்காட்சியும் திட்டமிடப்பட்டுள்ளது.
(Visitor Counter : 179
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவுத் திட்டத்தின் கீழ் 690 லட்சம் மெட்ரிக் டன் உணவு தானியங்கள் விநியோகம்; தமிழகத்தில் பெயர்வுத்திறன் பரிவர்த்தனைகள் குறித்த விவரங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய நுகர்வோர் நலன், உணவு மற்றும் பொது விநியோகத்துறை இணை அமைச்சர் திருமிகு சாத்வி நிரஞ்சன் ஜோதி கீழ்காணும் தகவல்களை வழங்கினார்.
பிரதமரின் ஏழைகள் நல உணவுத் திட்டத்தின் கீழ் நாடு முழுவதும் 726 லட்சம் மெட்ரிக் டன் உணவு தானியங்கள் எடுத்துச் செல்லப்பட்டு, 690 லட்சம் மெட்ரிக் டன் உணவு தானியங்கள் விநியோகிக்கப்பட்டுள்ளன.
இத்திட்டத்தின் கீழ், தேசிய உணவுப் பாதுகாப்பு திட்டத்தின் 80 கோடி பயனாளிகளுக்கு கூடுதல் உணவு தானியங்களை  இலவசமாக உணவு மற்றும் பொது விநியோகத்துறை வழங்கியது.
மேலும், ஒரே நாடு, ஒரே குடும்ப அட்டை திட்டத்தின் பெயர்வுத்திறன் வசதியின் கீழ் சுமார் 10 சதவீத பரிவர்த்தனைகள் நடைபெறுகின்றன. நாடு முழுவதும் நடைபெற்ற மாநிலத்திற்குள்ளான பெயர்வுத்திறன் பரிவர்த்தனைகளின் எண்ணிக்கை 61,58,39,351 ஆகவும், மாநிலங்களுக்கிடையேயான பெயர்வுத்திறன் பரிவர்த்தனைகளின் எண்ணிக்கை 24,65,014 ஆகவும், மொத்த பெயர்வுத்திறன் பரிவர்த்தனைகளின் எண்ணிக்கை 61,83,04,365 ஆகவும் கணக்கிடப்பட்டுள்ளது.
தமிழ்நாட்டில் மாநிலத்திற்குள்ளான பெயர்வுத்திறன் பரிவர்த்தனைகளின் எண்ணிக்கை 15,71,962 ஆகவும், மாநிலங்களுக்கிடையேயான பெயர்வுத்திறன் பரிவர்த்தனைகளின் எண்ணிக்கை 4,950 ஆகவும், மொத்த பெயர்வுத்திறன் பரிவர்த்தனைகளின் எண்ணிக்கை 15,76,912 ஆகவும் கணக்கிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814102
விவசாயத்துறை அமைச்சகம்
பிரதமரின் மனதின் குரல் நிகழ்ச்சியின் 100-வது அத்தியாயத்தைத் திரையிடும் நிகழ்ச்சி: உஜ்ஜைனில் பொது மக்களுடன் மத்திய அமைச்சர் திரு நரேந்திர சிங் தோமர் கலந்து கொண்டார்
பிரதமர் திரு நரேந்திர மோடி, நாட்டு மக்களிடையே வானொலி மூலம் தமது கருத்துகளைப் பகிர்ந்து கொள்ளும் 'மன் கி பாத்' எனப்படும் 'மனதின் குரல்' நிகழ்ச்சியின் 100-வது அத்தியாயத்தை திரையிடும் நிகழ்ச்சி மத்தியப் பிரதேச மாநிலம் உஜ்ஜைன் மாவட்டத்தில் உள்ள பட்நகர் கிராமத்தில் நடைபெற்றது. இதில் பொது மக்களுடன் இணைந்து, மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் பிரதமரின் உரையைக் கேட்டார்.
இதற்கென ஏற்பாடு செய்யப்பட்டிருந்த நிகழ்ச்சியில் உரையாற்றிய திரு நரேந்திர சிங் தோமர், பிரதமர் திரு நரேந்திர மோடி மிகவும் வலிமையான தலைவர் எனவும் அவர் நம் நாட்டிற்குப் பிரதமராக இருப்பது நம் அனைவருக்கும் மிகவும் பெருமை அளிக்கக் கூடியது என்றும் கூறினார். நாட்டு மக்கள் அனைவரின் மீதும் அக்கறை கொண்ட பிரதமர் திரு. நரேந்திர மோடி., கிராமங்களில் வசிக்கும் ஏழைகள் மற்றும் விவசாயிகளின் வாழ்க்கையில் மாற்றங்களை கொண்டு வருவதை முன்னுரிமையாகக் கொண்டு செயல்படுதவாகத் தெரிவித்தார்.
உலக அரசியல் அரங்கில் இந்தியா ஒரு காலத்தில் பின் வரிசையில் இருந்ததாக அவர் கூறினார். ஆனால் கடந்த 9 ஆண்டுகளில் பிரதமர் திரு. நரேந்திர மோடியின் ஆளுமை, ஆற்றல், உறுதிப்பாடு, செயல்திறன் ஆகியவற்றின் விளைவாக, உலக அரங்கில் எந்த ஒரு செயல்திட்டமும் இந்தியாவின் ஒப்புதலுடன்தான் இறுதி செய்யப்படும் என்ற சூழல் தற்போது உருவாகியுள்ளது என அவர் கூறினார். அடுத்த 25 ஆண்டுகாலப் பயணம், இந்தியா ஒரு மகத்தான தேசம் என்ற நமது முன்னோர்களின் கனவை நனவாக்குவதற்கான முக்கியமான காலகட்டமாக இருக்கும் என அவர் கூறினார். தேசத்தை சிறப்பாக நிலைநிறுத்துவதற்கு நாம் ஒவ்வொருவரும் ஒவ்வொரு தருணத்தையும் வீணாக்காமல் பயன்படுத்த வேண்டும் என்று அவர் வலியுறுத்தினார்.
மற்றவர்களின் நல்ல பண்புகளை எடுத்துரைத்து அதை மக்களிடம் பரப்புவதற்காக மனதின் குரல் நிகழ்ச்சியை பிரதமர் பயன்படுத்தி வருவதாக அவர் தெரிவித்தார். இந்தியா மற்றும் உலகெங்கிலும் உள்ள கோடிக்கணக்கான மக்கள் இதைக் கேட்டு உத்வேகம் பெறுவதாகவும், இந்த உரையின் மூலம் நாட்டு மக்களை பிரதமர் இணைப்பதாகவும் திரு நரேந்திர சிங் தோமர் தெரிவித்தார்.
இந்நிகழ்ச்சியில் மக்கள் பிரதிநிதிகள், அதிகாரிகள் மற்றும் பொதுமக்கள் கலந்து கொண்டனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
முந்தைய ஜம்மு -காஷ்மீர் மாநில தொகுப்பைச் சேர்ந்தவர்களும் தற்போது தேசிய தலைநகரில் பணியமர்த்தப்பட்டிருப்போருமான ஐஏஎஸ், ஐபிஎஸ், ஐஎஃப்எஸ் அதிகாரிகளுடன் உணவு நேர கலந்துரையாடலை மத்திய அமைச்சர் டாக்டர் ஜிதேந்திர சிங் நடத்தினார்
முந்தைய ஜம்மு -காஷ்மீர் மாநில தொகுப்பைச் சேர்ந்தவர்களும் தற்போது தேசிய தலைநகரில் பணியமர்த்தப்பட்டிருப்போருமான ஐஏஎஸ், ஐபிஎஸ், ஐஎஃப்எஸ் அதிகாரிகளுடன் உணவு நேர கலந்துரையாடலை மத்திய அறிவியல் தொழில்நுட்பத்துறை இணை அமைச்சர்  புவி அறிவியல் துறை இணையமைச்சர் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி டாக்டர் ஜிதேந்திர சிங் நடத்தினார்.
ஜம்மு- காஷ்மீருக்கு பிரதமர் நரேந்திர மோடி உயர் முன்னுரிமை அளிப்பதாக இந்த கலந்துரையாடலின் போது தெரிவித்த அமைச்சர், நாட்டில் சிறப்பாக நிர்வகிக்கப்படும் மாநிலங்கள் மற்றும் யூனியன் பிரதேசங்களில் ஒன்றாக ஜம்மு-காஷ்மீரை மாற்றுவதற்கான பொறுப்பு அகில இந்திய சேவை அதிகாரிகளுக்கு உள்ளது என்றார். வளர்ச்சி மற்றும் அமைதியின் புதிய விடியலை ஜம்மு-காஷ்மீர் கண்டிருப்பதாக அவர் கூறினார்.
2022 ஜனவரி முதல் இதுநாள் வரை 1.62 கோடி சுற்றுலா பயணிகள் ஜம்மு-காஷ்மீருக்கு பயணம் செய்திருப்பது குறித்து மகிழ்ச்சி தெரிவித்த அமைச்சர், 75 ஆண்டு சுதந்திரத்தில் இதுவே மிகவும் உயர்ந்த எண்ணிக்கை என்றார்.
மத்திய உள்துறை அமைச்சர் திரு அமித் ஷாவின் பயணத்தையொட்டி டாக்டர் ஜிதேந்திர சிங் கடந்த செவ்வாய் மற்றும் புதன்கிழமைகளில் ஜம்மு, ஸ்ரீநகர் ஆகிய இடங்களில் பயணம் செய்தார். இந்த பயணத்தின் போது, குஜ்ஜார் போன்று பகாரிகளுக்கு பழங்குடி அந்தஸ்து வழங்கப்படும் என்று உறுதியளித்த அமைச்சர், 370 -வது பிரிவு ரத்து செய்யப்பட்ட பின், ரூ. 56 ஆயிரம் கோடி முதலீடு ஜம்மு- காஷ்மீருக்கு வந்துள்ளது என்றும், இந்த யூனியன் பிரதேசத்தில் புதிய வேலைவாய்ப்புகள் இதனால் உருவாகியுள்ளன என்றும் கூறினார்.
விரிவான புதிய திரைப்பட கொள்கை தொடங்கப்பட்டதை அடுத்து ஒரே ஆண்டுக்குள் 140 படப்பிடிப்பு அனுமதிகள் வழங்கப்பட்டுள்ளன என்று அமைச்சர் தெரிவித்தார். ஜம்மு-காஷ்மீரின் திறமைமிக்க இளைஞர்களை ஊக்கப்படுத்தும் விதமாக, நவீன வசதிகள் கொண்ட திரைப்பட ஸ்டுடியோ அமைக்க திட்டமிடப்பட்டுள்ளதாகவும் அவர் கூறினார்.
ஆயுஷ்
கொவிட்-19 சிகிச்சைக்கான நெறிமுறைகள் குறித்த நைஸ் முகமையின் கூற்றை ஆயுஷ் அமைச்சகம் கடுமையாக மறுப்பு
இயற்கை மருத்துவம் பற்றிய இணைப்பான நைஸ் , சில உண்மைக்குப் புறம்பான கூற்றுகளை வெளியிட்டிருப்பதுடன், ஒரு சில ஊடகங்கள் அதனை உறுதிப்படுத்தாமல் வெளியிட்டுள்ளன. கொவிட்-19 சிகிச்சைக்கான நெறிமுறையை வடிவமைப்பதற்கு ஆயுஷ் அமைச்சகம் ஒப்புதல் அளித்துள்ளதாக பிரதானமாக தெரிவிக்கப்படுகிறது. ஆயுஷ் அமைச்சகம் அனுமதி அளித்துள்ளதாகத் தவறாகவும், நியாயமற்ற வகையிலும் குறிப்பிடப்பட்டுள்ளது. நைசின் இதுபோன்ற அனைத்து கருத்துக்களையும் ஆயுஷ் அமைச்சகம் கடுமையாக மறுத்துள்ளது. மேலும் இது சம்பந்தமான தகவல்கள் வெளியிடப்பட்டது, முழுவதும் அடிப்படை ஆதாரமற்றது மற்றும் உண்மைக்குப் புறம்பானது.
குறிப்பிடப்பட்டுள்ள நெறிமுறைகளுக்கான எந்த விண்ணப்பங்களையும் நைஸ் முகமை ஆயுஷ் அமைச்சகத்திடம் சமர்ப்பிக்கவில்லை என்பதும் தெளிவுபடுத்தப்படுகிறது. கொவிட்-19 தொற்றுக்கான சிகிச்சை, மேலாண்மை சம்பந்தமாக எந்த திட்ட முன்மொழிவுகள் நைஸ் முகமையால்சமர்ப்பிக்கப்பட்டிருந்தாலும், பல்துறை தொழில்நுட்ப ஆய்வுக்குழுவால் அந்த முன்மொழிவு முழுவதும் ஆய்வு செய்யப்படும். இந்த குழுவின் ஒப்புதல் இல்லாமல் எந்த முகமையும் நெறிமுறைகளை வடிவமைப்பதாக உரிமை கோரக் கூடாது.
தேசிய பேரிடர் மேலாண்மை ஆணையகம் மற்றும் உள்துறை அமைச்சகத்தின் ஆணையின்படி இதுபோன்ற தவறான உரிமை கோரல்கள், தண்டிக்கத்தக்க குற்றமாகும்.
கொவிட்-19 மேலாண்மை, சிகிச்சை மற்றும் தடுப்பு நடவடிக்கைகளில் உள்துறை அமைச்சகம் வெளியிட்டுள்ள வழிகாட்டுதல்கள் கடுமையாகப் பின்பற்றப்படுவதாக ஆயுஷ் அமைச்சகத்தின் கீழ் செயல்படும் புனேவில் உள்ள தேசிய இயற்கை மருத்துவ நிறுவனம் உள்ளூர் ஊடகங்களிடம் ஏற்கனவே தெரிவித்துள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740187
பாதுகாப்பு அமைச்சகம்
நவீன போர்க்காலங்களில் மேம்படுத்தப்பட்ட ஆயுதங்களே உபயோகமாக இருக்கும்; நாட்டின் பாதுகாப்பிற்கான புதிய வகை மற்றும் தற்சார்பு அடிப்படையிலான ஆயுதங்களை தயாரிப்பது அவசியம்: இந்திய ஆயுதங்கள் குறித்த கருத்தரங்கில் மத்திய பாதுகாப்புத் துறை அமைச்சர் திரு.ராஜ்நாத் சிங்
எதிர்கால சவால்களை ஆயுதப்படையினர் எதிர்கொள்வதற்கு வலிமையான மற்றும் தற்சார்பு அடிப்படையிலான புதிய வகை ஆயுதங்களை தயாரிப்பது அவசியம் என்று மத்திய பாதுகாப்புத் துறை அமைச்சர் திரு.ராஜ்நாத் சிங் கூறியுள்ளார். புதுதில்லியில் இன்று நடைபெற்ற உற்பத்திக்கான இந்திய வாய்ப்புகள் மற்றும் சவால்கள் என்ற தலைப்பில் நடைபெற்ற இந்திய ராணுவ ஆயுதங்கள் என்ற இரண்டாவது மாநாட்டின் தொடக்க நிகழ்ச்சியில் அவர் உரையாற்றினார்.
அப்போது பேசிய அவர், நவீன போர்க்காலங்களில் மேம்படுத்தப்பட்ட ஆயுதங்களே உபயோகமாக இருக்கும் என்று கூறினார். இது பிராந்திய மற்றும் சர்வதேச சவால்களை எதிர்கொள்ள இந்தியாவிற்கு இது அவசியம் என்று தெரிவித்தார்.
அறிவியல் மற்றும் தொழில்நுட்பத்துடன் நாட்டின் பொருளாதார வளர்ச்சியும், ஆயுதங்கள் மற்றும் வெடிமருந்துகள் திறனில் பிரதிபலிப்பதாக கூறினார். ஆயுத வளர்ச்சி நாட்டின் பாதுகாப்பிற்காக மட்டுமல்லாமல் சமூக பொருளாதார வளர்ச்சிக்கும் அவசியமாகிறது என்றும் தெரிவித்தார். உலகில் பாதுகாப்பு தளவாட உற்பத்தியில் இந்தியா முன்னணி நாடாக விளங்குவதற்கு உள்நாட்டிலேயே பாதுகாப்பு தளவாடங்களை வடிவமைத்து உற்பத்தி செய்ய வேண்டுமென்று அவர் கூறினார்.
பாதுகாப்புத் துறையில் தனியார் துறையின் பங்களிப்பு மூலம் அத்துறை வலுப்பெறும் என்று மத்திய அரசு உணர்ந்து இத்துறையில் அவர்கள் பங்கேற்பதற்கான பல்வேறு தடைகள் நீக்கப்பட்டுள்ளதாக திரு.ராஜ்நாத் சிங் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845258
வணிகம் மற்றும் தொழில்துறை அமைச்சகம்
குஜராத்தின் மோர்பியில் உயிரிழந்தவர்களுக்கு மத்திய தொழில்துறை அமைச்சர் ஆழ்ந்த இரங்கல் தெரிவித்துள்ளார்
குஜராத்தின் மோர்பியில் நேற்று பாலம் அறுந்து விழுந்த விபத்தில் உயிரிழந்தவர்களுக்கு மத்திய வர்த்தகம் மற்றும் தொழில்துறை அமைச்சர் திரு.பியூஷ் கோயல் தனது ஆழ்ந்த இரங்கலை தெரிவித்துள்ளார். சர்தார் வல்லபாய் படேலின் 147-வது பிறந்தநாளை முன்னிட்டு புதுதில்லியில் இன்று நடந்த ஒற்றுமை ஓட்டத்தை கொடியசைத்து தொடங்கி வைக்கும் முன் அமைச்சர் பியூஷ் கோயல் உரையாற்றினார்.
பெரிய விபத்தில் தங்கள் அன்புக்குரியவர்களை இழந்தவர்களுக்கு தனது ஆழ்ந்த அனுதாபங்களை தெரிவித்து கொள்வதாக அவர் ட்விட் செய்துள்ளார்.
வாணிய பவன் வளாகத்தில் இருந்து 'ஒற்றுமைக்கான ஓட்டத்தை' கொடியசைத்து தொடங்கி வைக்கும் முன், சர்தார் வல்லபாய் படேலின் திருவுருவப் படத்துக்கு திரு.கோயல் மலர் தூவி மரியாதை செலுத்தினார்.
வர்த்தகம் மற்றும் தொழில்துறை அதிகாரிகள், ஊழியர்களுடன் இணைந்து 'ஒற்றுமைதின உறுதிமொழி'யையும் அவர் எடுத்துக் கொண்டார்.
தொடர்ந்து வாணிய பவன் வளாகத்தில் இருந்து 'ஒற்றுமைக்கான ஓட்டத்தை' கொடியசைத்து தொடங்கி வைத்தார்.
550-க்கும் மேற்பட்ட சமஸ்தானங்களை ஒன்றிணைத்து நவீன இந்தியாவை கட்டமைத்த சர்தார் வல்லபாய் படேலின் திருவுருவப் படத்துக்கு திரு.கோயல் மலர் தூவி மரியாதை செலுத்தினார். ஒற்றுமைக்கான ஓட்டத்தில் கலந்து கொண்டு, 'ஒரே இந்தியா.. சிறந்த இந்தியா' என்ற கனவை நனவாக்குவதற்கான உறுதியான தீர்மானத்தையும் அவர் வலியுறுத்தினார்.
உள்நாட்டு விமானப் போக்குவரத்து அமைச்சகம்
இறுதியாக பாகங்கள் பொருத்தும் இடம் மற்றும் பராமரிப்பு, பழுதுபார்ப்பு மற்றும் முழுமையாக செப்பனிடுதல் வசதிகளை அமைப்பதற்காக டிஏஎஸ்எல் நிறுவனத்திற்கு வதோதரா விமான நிலையத்தில் 50 ஏக்கர் நிலத்தை ஒதுக்க இந்திய விமான நிலையங்கள் ஆணையம் ஒப்புதல் அளித்துள்ளது
இந்தியாவில் உள்ள பொதுத்துறை மற்றும் தனியார் நிறுவனங்கள் மூலம் பிராந்திய போக்குவரத்து விமானம் உட்பட விமானங்கள் உற்பத்தி மற்றும் அதனுடன் தொடர்புடைய உபகரணங்களின் உற்பத்தியை அரசு ஊக்குவித்து, வசதிசெய்து தருகிறது.
இதன் ஒரு பகுதியாகவும் அரசின் “தற்சார்பு இந்தியா” திட்டத்தை ஊக்கப்படுத்தவும் ஏர்பஸ் டிபன்ஸ் மற்றும் ஸ்பேசுடன் இணைந்து டாட்டா அட்வான்ஸ்ட் சிஸ்டம் லிமிடெட்  நிறுவனம் சி-295 ராணுவப் போக்குவரத்து விமானத்தைத் தயாரிக்க உள்ளது. இதற்கு உதவும் வகையில் இறுதியாக பாகங்கள் பொருத்தும் இடம் மற்றும் பராமரிப்பு, பழுதுபார்ப்பு மற்றும் முழுமையாக செப்பனிடுதல் வசதிகளை அமைப்பதற்காக டிஏஎஸ்எல் நிறுவனத்திற்கு வதோதரா விமான நிலையத்தில் 50 ஏக்கர் நிலத்தை ஒதுக்க இந்திய விமான நிலையங்கள் ஆணையம் ஒப்புதல் அளித்துள்ளது. இதில் அடிக்கல் நாட்டும் விழா 30.10.2022 நடைபெற்றது.
மக்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இந்தத் தகவலைத் தெரிவித்தார்.
உள்நாட்டு விமானப் போக்குவரத்து அமைச்சகம்
உக்ரைனின் அண்டை நாடுகளில் இருந்து சிறப்பு விமானங்கள் மூலம் சுமார் 10,800 இந்தியர்கள் அழைத்து வரப்பட்டுள்ளனர்
ஆபரேஷன் கங்கா திட்டத்தின்கீழ் இன்று 17 சிறப்பு விமானங்கள் உக்ரைனுக்கு அண்டை நாட்டுக்குத் திரும்பியுள்ளன. இவற்றில் 14 சிவில் விமானங்கள், 3 சி-17 இந்திய விமானப்படை விமானங்களாகும். மேலும் ஒரு சிவில் விமானம் இன்று வரும் என எதிர்பார்க்கப்படுகிறது. சிவில் விமானங்கள் 3,142 பேரையும், விமானப்படை விமானங்கள் 630 பயணிகளையும் ஏற்றி வந்துள்ளன. இதுவரை 9,364 இந்தியர்கள், 43 சிறப்பு சிவில் விமானங்கள் மூலம் அழைத்து வரப்பட்டுள்ளனர். விமானப்படையைச் சேர்ந்த 7 விமானங்களில் இதுவரை 1,428 பயணிகளை அழைத்து வந்துள்ளன. மேலும், 9.7 டன் நிவாரணப் பொருட்களையும் அவை ஏற்றி வந்துள்ளன.
புகாரெஸ்டிலிருந்து 4 விமானங்களும், கோசிஸிலிருந்து 2 விமானங்களும், புடாபெஸ்டிலிருந்து 4 விமானங்களும், செஸோவிலிருந்து 3 விமானங்களும், சுசிவாவில் இருந்து 2 விமானங்களும் இன்று வந்துள்ளன. இவை அனைத்தும் சிவில் விமானங்களாகும். விமானப்படை விமானங்களை பொறுத்தவரை புகாரெஸ்டிலிருந்து 2 விமானங்களும், புடாபெஸ்டிலிருந்து ஒரு விமானமும் இன்று வந்தன.
நாளை 11 சிறப்பு சிவில் விமானங்கள், 2,200-க்கு மேற்பட்ட இந்தியர்களை திரும்ப அழைத்துவரும் என்றும், இதில் 10 புதுதில்லிக்கும், 1 மும்பைக்கும் செல்லும் என்றும் எதிர்பார்க்கப்படுகிறது. புடாபெஸ்டிலிருந்து 5 விமானங்கள், செஸோவிலிருந்து 2 விமானங்கள், சுசிவாவிலிருந்து 4 விமானங்கள் புறப்படும். இந்திய விமானப்படையைச் சேர்ந்த 4 விமானங்கள், ருமேனியா, போலந்து, ஸ்லோவேக்கியா ஆகியவற்றிலிருந்து புறப்பட்டு நாளை அதிகாலையில் வந்தடையும் என்று எதிர்பார்க்கப்படுகிறது.
பிரதமர் அலுவலகம்
பாராலிம்பிக்ஸ் போட்டியில் ஆண்களுக்கான உயரம் தாண்டுதல் டி47 பிரிவில் வெள்ளிப் பதக்கம் வென்ற நிஷாத் குமாருக்கு பிரதமர் வாழ்த்து
டோக்கியோவில் நடைபெறும் பாராலிம்பிக்ஸ் போட்டியில் ஆண்களுக்கான உயரம் தாண்டுதல் டி47 பிரிவில் வெள்ளிப் பதக்கம் வென்ற நிஷாத் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“டோக்கியோவிலிருந்து மேலும் ஒரு மகிழ்ச்சிகரமான செய்தி வந்துள்ளது! ஆண்களுக்கான உயரம் தாண்டுதல் டி47 பிரிவில் நிஷாத் குமார் வெள்ளிப் பதக்கத்தை வென்றது அளவற்ற மகிழ்ச்சியை அளிக்கிறது. தலைசிறந்த திறமை மற்றும் உறுதித் தன்மையுடன் பாராட்டத்தக்க தடகள வீரராக அவர் திகழ்கிறார். அவருக்கு வாழ்த்துகள்”, என்று குறிப்பிட்டுள்ளார்.
பெட்ரோலியம் மற்றம் இயற்கை எரிவாயு அமைச்சகம்
திரு.தர்மேந்திர பிரதான், ஃபரிதாபாத்தில் இந்திய எண்ணெய் நிறுவனத்தின் ஆராய்ச்சி மற்றும் மேம்பாட்டு வளாகத்தை திறந்து வைத்தார்
பெட்ரோலியம், இயற்கை எரிவாயு மற்றும் எஃக்குத்துறை அமைச்சர் திரு.தர்மேந்திர பிரதான், ஹரியானா மாநில முதலமைச்சர் திரு.மனோகர் லால் உடன், இணைந்து இந்திய எண்ணெய் நிறுவனத்தின் அதிநவீன தொழில்நுட்ப மேம்பாடு மற்றும் அதன் திறனை செயல்படுத்தும் மையத்தை இன்று திறந்து வைத்தார். ஹரியானா மாநிலம் ஃபரிதாபாத்தில் மேலாண்மை மற்றும் தொழில்நுட்ப கழகத்தின் 67-வது துறையில் அமைக்கப்பட்டுள்ள இந்த ஆராய்ச்சி மற்றும் மேம்பாட்டு வளாகம் இரண்டாவது வளாகம் ஆகும். ரூ. 2282 கோடி முதலீட்டில் சுமார் 59 ஏக்கர் பரப்பளவில் இந்த புதிய மையம் அமைக்கப்படுள்ளது. இந்த புதிய வளாகம் இந்திய எண்ணெய் நிறுவனத்தின் ஆராய்ச்சி மற்றும் மேம்பாட்டுப் பிரிவு மேம்படுத்தியுள்ள பல்வேறு தொழில்நுட்பங்கள் குறித்து செயல்விளக்கம் அளிப்பதையும் அதன் திறனை செயல்படுத்துவதையும் நோக்கமாக கொண்டுள்ளது. மேலும் ஃபரிதாபாத்தில் 13-வது துறையில் தற்போது இயங்கி வரும் வளாகத்துடன் இணைந்து இப்புதிய வளாகம் செயல்படும்.
புதிய வளாகத்தின் ஆராய்ச்சி உள்கட்டமைப்பானது, மாற்று மற்றும் புதுப்பிக்கத்தக்க எரிசக்தி களங்களில் அதிநவீன ஆய்வுக்கூடங்கள் மற்றும் முன்னோடி ஆலைகளை கொண்டுள்ளது. எடுத்துக்காட்டு: எரிபொருள் செல், ஹைட்ரஜன், வாயுருவாக்கம் மற்றும் சூரியசக்தி ஆராய்ச்சி, அரை வணிக நானோ-பொருள்கள் உற்பத்தி பிரிவு, பெருக்க அளவீடு, பெட்ரோ – ரசாயன முன்னோடி தொழிற்கூடங்கள், கிரியாயூக்கிகள், உயிரி தொழிற்நுட்பம் முதலியனவாகும்.
இந்நிகழ்வில் உரையாற்றிய திரு.பிரதான், “இந்திய எண்ணெய் நிறுவனத்தின் ஆராய்ச்சி மற்றும் மேம்பாட்டு மையம் பல ஆண்டுகளாக கீழ்நிலை பெட்ரோலிய ஆராய்ச்சி மற்றும் மேம்பாட்டு பிரிவுக்கு ஒரு அதிநவீன ஆராய்ச்சி நிறுவனமாக மலர்ந்துள்ளது. இந்திய நிலைமைகளுக்கு ஏற்ப உள்நாட்டு தொழில்நுட்பங்கள் மற்றும் செயல்முறைகளில் கவனம் செலுத்தி வருகிறது. மாண்புமிகு பிரதமரின் சுயசார்புள்ள இந்தியா என்ற கனவுக்கு இந்திய எண்ணெய் நிறுவனத்தின் ஆராய்ச்சி மற்றும் மேம்பாட்டு மையம் குறிப்பிடத்தக்க பங்களிப்பை வழங்கியுள்ளது” என்று தெரிவித்தார். ஆராய்ச்சி மற்றும் மேம்பாட்டு மையம், மாற்று எரிசக்தி, தூய்மையான மற்றும் உள்நாட்டு எரிசக்தி தீர்வுகளுக்கான ஒரு ஆய்வகமாக இருக்கும் என்றும் அவர் குறிப்பிட்டார். மேலும், இந்தியாவை எரிசக்தித் துறையில் சுயசார்பு கொண்ட நாடாக மாற்றும் இலக்கை எட்டுவதற்கும், மாண்புமிகு பிரதமரின் சுயசார்புள்ள இந்தியா தொலைநோக்குப் பார்வையை நிறைவு செய்வதற்கும் இது ஒரு பெரிய அளவிலான திட்டம் என்றும் திரு.பிரதான் எடுத்துரைத்தார்.
கொரோனா நெருக்கடி நேரத்தின்போது, உலக நாடுகளுக்கு மருந்துகளை வழங்குவதில் இந்தியா முக்கிய பங்கு வகித்தது என்று மத்திய அமைச்சர் தெரிவித்தார். நாட்டில் பெட்ரோ கெமிக்கல் தேவை அதிகரித்து வருவதை சுட்டிக்காட்டிய அவர், பெட்ரோலியப் பொருட்களின் இறக்குமதியை நாம் குறைத்துக்கொள்ள வேண்டும் என்று கேட்டுகொண்டார். இந்தியாவை ஒரு பெட்ரோ கெமிக்கல் மையமாகவும் சுயசார்புள்ள நாடாகவும் மாற்றுவதற்கு, தொழில்துறையினருக்கு மத்திய அமைச்சர் திரு.தர்மேந்திர பிரதான் அழைப்பு விடுத்தார்.
(Visitor Counter : 158
வணிகம் மற்றும் தொழில்துறை அமைச்சகம்
2022-23 பருவத்தில் கர்நாடகாவில் உள்ள ஏல தளங்களில், பதிவு செய்யப்பட்ட விவசாயிகளால் உற்பத்தி செய்யப்படும் அதிகப்படியான புகையிலையையும், பதிவு செய்யப்படாத விவசாயிகளால் உற்பத்தி செய்யப்படும் அங்கீகரிக்கப்படாத புகையிலையையும் எந்த அபராதமும் இல்லாமல் விற்பனை செய்ய அரசு அனுமதி அளித்துள்ளது
2022-2023 கர்நாடக பயிர்ப் பருவத்தில் உற்பத்தி குறைந்ததைக் கருத்தில் கொண்டு, பதிவுசெய்யப்பட்ட விவசாயிகளால் உற்பத்தி செய்யப்படும் அதிகப்படியான புகையிலை மற்றும் பதிவு செய்யப்படாத விவசாயிகளால் உற்பத்தி செய்யப்படும் அங்கீகரிக்கப்படாத ஈரப்பதம் நீக்கி வெப்பமூட்டப்பட்ட வர்ஜீனியா புகையிலை  ஆகியவற்றை எந்த அபராதமும் இல்லாமல் விற்பனை செய்ய மத்திய வர்த்தக மற்றும் தொழில்துறை அமைச்சர் திரு பியூஷ் கோயல் பரிசீலித்து அனுமதித்துள்ளார்.
கர்நாடகாவில், இந்த பயிர் பருவத்தில், 40,207 விவசாயிகள் 60,782 ஹெக்டேர் பரப்பளவில் எஃப்.சி.வி. புகையிலையை பயிரிட்டனர். 2022 ஜூன் மற்றும் ஜூலை மாதங்களில் பெய்த தொடர் மழையின் காரணமாக, கர்நாடகாவில் எஃப்.சி.வி. புகையிலையின் மொத்த உற்பத்தி அளவு குறைந்தது. அது புகையிலை வாரியத்தால் நிர்ணயம் செய்யப்பட்ட இலக்கான 100 மில்லியன் கிலோ என்ற அளவை விட குறைவாக 59.78 மில்லியன் கிலோவாக மட்டுமே இருந்தது.
கூடுதல் எஃப்.சி.வி புகையிலை விற்பனைக்கு அபராதம் விதிக்கப்படாது என்ற முடிவு, இந்தப் பயிர்ப் பருவத்தில் உற்பத்தி குறைந்ததால் ஏற்படும் இழப்பை ஈடுகட்டுவதற்கு கர்நாடக விவசாயிகளுக்கு பெரிதும் பயனளிக்கும். குறைந்த உற்பத்தி மற்றும் குறைந்த வருமானம் காரணமாக எஃப்.சி.வி, புகையிலை பயிரிட்ட விவசாயிகளுக்கு ஏற்படும் நிதி நெருக்கடியை சமாளிக்க இந்த நடவடிக்கை கைகொடுக்கும். அத்துடன் விவசாயிகளின் வாழ்வாதாரத்துக்கு இது பெரிதும் உதவும்.
உள்நாட்டு விமானப் போக்குவரத்து அமைச்சகம்
தேசிய வான் விளையாட்டுகள் கொள்கையை விமான போக்குவரத்து துறை அமைச்சர் ஜோதிராதித்ய எம். சிந்தியா வெளியிட்டார்
இதன் மூலம் ஆண்டுக்கு ரூ.8,000 கோடி வருவாய் கிடைக்கும் 1,00,000 நேரடி வேலைவாய்ப்பு உருவாக்கப்படும்: திரு சிந்தியா
தேசிய வான் விளையாட்டுகள் கொள்கையை விமான போக்குவரத்து துறை அமைச்சர் ஜோதிராதித்ய எம். சிந்தியா இன்று வெளியிட்டார். 2030க்குள் பாதுகாப்பான, குறைந்த செலவிலான, எளிதில் பெறக்கூடிய, ரசிக்கத்தக்க, நீடிக்கவல்ல, வான்விளையாட்டுகள் சூழலை இந்தியாவில் உருவாக்குவது இந்த கொள்கையின் முக்கிய நோக்கமாகும்.
இதன் மூலம் ஆண்டுக்கு ரூ.8,000 கோடி வருவாய் கிடைக்கும் 1, 00,000 நேரடி வேலைவாய்ப்பு உருவாக்கப்படும் என்று அமைச்சர் திரு சிந்தியா தெரிவித்தார். 35 வயதுக்கு குறைவான இளைஞர்கள் இந்த விளையாட்டுகளுக்கு ஊக்கமளிக்கப்படுவார்கள். கடுமையான குளிர்காலத்தை கொண்டுள்ள உலகின் பல்வேறு பகுதிகளைச்சேர்ந்த விளையாட்டு ஆர்வலர்களை இந்த வான் விளையாட்டுகள் கவரும் என்று அவர் கூறினார். இதன் மூலம் சுற்றுலாவும் அதனை சார்ந்த துறைகளும் 3 மடங்கு வளர்ச்சி அடையும் என்று அவர் நம்பிக்கை தெரிவித்தார்.
இந்த நிகழ்ச்சியில் பத்மஸ்ரீ விருது பெற்றவர்களும் வானிலிருந்து கரணம் அடிக்கும் வீரர்களுமான ஷீத்தல் மகாஜன், ரேச்சல் தாமஸ் ஆகியோருடன் அமைச்சர் கலந்துரையாடினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1831844
பிரதமர் அலுவலகம்
எரிசக்தி பாதுகாப்புக்கு ஊக்கம்
குண்டூர் சென்ற பிரதமர், 1.33 மில்லியன் மெட்ரிக் டன் திறன்கொண்ட விசாகப்பட்டினம் நிலையான பெட்ரோலியம் சேமிப்பு மையத்தை நாட்டிற்கு அர்ப்பணித்தார்
பாரத் பெட்ரோலியம் நிறுவனத்தின் கடலோர முனையம் மற்றும் ஓ.என்.ஜி.சி-யின் எஸ்-1 வசிஷ்டா திட்டங்களையும் தொடங்கிவைத்தார்.
ஆந்திர மாநிலம் குண்டூருக்கு இன்று பயணம் மேற்கொண்ட பிரதமர் திரு நரேந்திர மோடி, 3 பெரும் திட்டங்களைத் தொடங்கிவைத்தார்.
ஆந்திரப்பிரதேசம் மற்றும் தெலுங்கானா மாநில ஆளுநர் திரு ஈ.எஸ்.எல். நரசிம்மன், மத்திய வர்த்தகம் & தொழில் மற்றும் விமானப் போக்குவரத்து துறை அமைச்சர் திரு. சுரேஷ் பிரபு ஆகியோர் இந்த நிகழ்ச்சியில் கலந்து கொண்டனர்.
நாட்டின் எரிசக்தி பாதுகாப்புக்கு ஊக்கமளிக்கும் விதமாக, இந்திய நிலையான பெட்ரோலிய சேமிப்பு அமைப்பின், 1.33 மில்லியன் மெட்ரிக் டன் விசாகப்பட்டினம் நிலையான பெட்ரோலிய சேமிப்பு வசதியை பிரதமர் நாட்டிற்கு அர்ப்பணித்தார். இந்தத் திட்டம் ரூ.1,125 கோடி மதிப்பீட்டில் செயல்படுத்தப்பட்டுள்ளது. இந்தத் திட்டம் நாட்டிலேயே மிகப்பெரிய அளவிலான நிலத்தடி சேமிப்பு வசதியைக் கொண்டதாகும்.
கிருஷ்ணாபட்டினத்தில் பாரத் பெட்ரோலியம் நிறுவனத்தின் கடலோர முனையத்திற்கு பிரதமர் அடிக்கல் நாட்டினார். சுமார் 100 ஏக்கருக்கு மேற்பட்ட பரப்பளவிலான இத்திட்டம், ரூ.580 கோடி செலவில் செயல்படுத்தப்பட உள்ளது. இந்தத் திட்டம் 2020 நவம்பரில் செயல்பாட்டிற்கு வரும். முற்றிலும் தானியங்கி முறையிலான அதிநவீன வசதிகளைக் கொண்ட இந்த கடலோர முனையம், ஆந்திரப் பிரதேச மாநிலத்திற்கான பெட்ரோலியப் பொருட்கள் பாதுகாப்பை உறுதி செய்யும்.
எரிசக்தி சார்ந்த பொருளாதாரத்திற்கு பெரும் ஊக்கமளிக்கும் விதமாக, ஆந்திரப்பிரதேச மாநிலம் கிருஷ்ணா – கோதாவரி ஆற்றுப்படுகையில் அமைந்துள்ள ஓ.என்.ஜி.சி-யின் எஸ்-1 வசிஷ்டா வளர்ச்சித் திட்டத்தையும் பிரதமர் நாட்டிற்கு அர்ப்பணித்தார். இந்தத் திட்டம் ரூ.5,700 கோடி மதிப்பீட்டில் நிறைவேற்றப்பட்டுள்ளது. 2020-க்குள் எண்ணெய் இறக்குமதியை 10% குறைப்பது என்ற பிரதமரின் தொலைநோக்குத் திட்டத்தை நனவாக்க இந்தத் திட்டம் உதவும்.